**СПОРАЗУМЕНИЕ ЗА КОНФИДЕНЦИАЛНОСТ ПРИ ОБРАБОТКАТА НА ЛИЧНИ ДАННИ**

Долуподписаният/ата……………………………………………………………………………, (*собствено, бащино и фамилно име*)

служител/изпълнител по граждански договор,

/подчертайте вярното/

във връзка с изпълнение на задълженията и функциите ми съгласно:

Трудов Договор № ……....……..г. и заеманата от мен длъжност .......................................... при………………………………….,

Граждански договор №………………………………;

**Участвам в достъп до лични данни и в това си качество признавам поверителността на тези данни. При извършване на тяхната обработка ще спазвам изискванията на чл.32 до 35 от Общия регламент относно защита на данните, като ще прилагам всички организационни и технически мерки, в съответствие с обхвата на обработката, с цел защита на поверителността на информацията, до която имам достъп, и по – специално да положа дължимата грижа те да не станат известни на лица, които не са изрично упълномощени да получават тази информация.**

**Ангажирам се следното:**

1. Да пазя като служебна тайна и да не разгласявам сведенията, станали ми известни в кръга на служебните задължения и засягащи правата и интересите на физическите лица, които по смисъла на настоящото Споразумение представляват всякакъв вид устно или писмено изявление, предаване на информация на хартиен, електронен или друг носител, включително по поща, факс или електронна поща, както и всякакъв друг начин на разгласяване на информация и трансфер на данни, в това число чрез средствата за масово осведомяване, печатните издания или Интернет.

2. Да познавам и прилагам политиките на …………………………………….в областта на защита на личните данни, които по смисъла на настоящото Споразумение са данните, посочени в Регламент (ЕС) 2016/679 на Европейския парламент и на съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни.

3. Да не използвам данните, до които получавам достъп за цели, различни от тези, които са част от задълженията ми.

4. Да разкривам тези данни само на лица, които са упълномощени да ги получат;

5. Да не правя копия на тези данни, освен в случаите когато това е необходимо за извършване на моите задължения и отговорности;

6. Да предприемам всички предпазни мерки в съответствие с използваните от мен устройства за обработка на данни, за запазване на физическата и логическата сигурност на тези данни;

7. Да използвам само сигурни средства за комуникация за целите на предаване на данни.

8. Да не оставям документи /на хартиен и/или електронен носител/, съдържащи лични данни или друга информация, представляваща служебна тайна без надзор и след приключване на работата с тях да ги съхранявам съгласно установените правила.

9. Да използвам представените ми потребителски имена и пароли за профили,

включително служебен email, достъп до вътрешни информационни системи и всички останали необходими за изпълнение на служебните ми задължения, само за служебни цели. Паролите за достъп до тези акаунти, както и паролата за достъп за предоставеният ми от работодателя компютър са строго конфиденциални и не ги предоставям на други лица.

10. Да върна всички данни, компютърни файлове и всякакви носители на информация, свързани с тези данни при прекратяване на моите функции.

Ангажиментите по това споразумение няма да се прилагат по отношение на информация, която се предава по искане на компетентен орган.

Това споразумение за конфиденциалност ще остане в сила и след прекратяване на моето правно отношение с ………………………………………………….., независимо от неговото основание, без никакво ограничение във времето и територията, тъй като това задължение се отнася до обработка на лични данни.

Дата: …………........

Гр. …………………..

Подпис:............................................